**Lumea nouă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea nouă

...

Păpușarii lumii folosesc tertipuri

Să-mpingă omenirea către scopul lor,

Celor care trăim ni se vor pune cipuri

Și astfel vom intra în noul viitor!

...

Cică aceste cipuri nu se simt, nu dor,

Nu ne vom da seama că le purtăm în noi,

Dar vom dansa cu toții la comanda lor,

După cum vor ei, mai lent sau mai vioi!

...

Ne vor localiza pe oriunde-am merge,

Și ne vor găsi oriunde ne-am ascunde,

Dacă la un control nu vom corespunde,

Tot ce-avem în minte apoi ni se va șterge!

...

Nu vom putea gândi și nu vom fi bolnavi,

Toți vom trăi la fel și-n lume va fi pace,

Vom fi o națiune și vom munci ca sclavi,

Și ne vom supune chiar dacă nu ne place!

...

Nu va mai fi grija zilelor de mâine,

Nu va mai fi foame, vom fi sătui cu toții,

Iar pentru ca în lume să ne fie bine,

Ne va costa pe toți prețul libertății!

...

Cei mai mulți din noi vom deveni sterili,

Nu vom trăi mai mult de 75 de ani,

Pentru că-n viitor nu se mai dau bani,

Celor pe care vârsta îi face inutili!

...

Genetic omenirea nu va avea probleme,

Vor fi eliminați bolnavii și bătrânii,

Iar în lumea nouă n-avem de ce ne teme,

Dacă vom respecta ce ne cer stăpânii!

...

Noi toți vom fi o turmă cuminte și docilă,

Întreaga lume nouă va fi numai a lor,

Nu vor mai fi iertare, compasiune, milă,

Supravegheați de ochiul atoatevăzător!